
Құрметті әріптестер!

Нұр – Сұлтан қаласы, Қазақ экономика, қаржы және халықаралық сауда университетінде 2022 жылдың 20-21 сәуірінде өтетін 6B06101 - «Ақпараттық жүйелер»  білім беру бағдарламасы бойынша Республикалық студенттердің пәндік олимпиадасына қатысуға шақырамыз.
Олимпиаданың мақсаты: студенттердің шығармашылық қабілеттерін ашып көрсету, талантты және дарынды студенттерді іріктеу және қолдау; студенттердің интеллектуалдық әлеуетін қалыптастыруда көмек көрсету; қазіргі заманымыздың ғылыми мәселелерін шешуге студенттер мен жас ғалымдарды тарту; ғылымға деген қызығушылықтарын дамыту.
Олимпиадаға Қазақстан Республикасының жоғары оқу орындарының 6B06101 – «Ақпараттық жүйелер» білім беру бағдарламасы бойынша оқитын студенттері қатыса алады. Оқу мекемесі жіберілетін 1 команданы өздері тағайындайды, команданың мүшелері 3 студенттен аспауы керек (қазақ және орыс тілдерінде білім алушылар). Командамен міндетті түрде жетекші жүруі керек. 
Республикалық пәндік олимпиада 3 пән бойынша жүргізіледі: «Ақпараттық жүйелердегі деректер қоры» «Алгоритмдер, деректер құрылымы және бағдарламалау», «Компьютерлік желілер», тапсырмалар қазақ және орыс тілдерінде жасалған және жазбаша түрде өткізіледі. Тапсырмалар теориялық және практикалық бөліктен тұрады (Операциялық жүйе: Windows; Бағдарламалау тілдері: С++, C#, Java, Python, SQL).
Олимпиаданың өтетін орны: Нұр-Сұлтан қ., Жұбанов 7 көшесі, Қазақ экономика, қаржы және халықаралық сауда университеті оқу-әкімшілік (бас) корпусы.
ҚАТЫСУ
Олимпиаданың ұйымдастыру комитетіне құжаттар тапсыру тәртібі
Олимпиаданың II кезеңіне студенттер қатысу үшін Қазақ экономика, қаржы және халықаралық сауда университетіне келесі құжаттарды жіберу керек:
          - ректордың (проректордың) немесе ЖОО-ның ғылыми кеңесінің қолы қойылған олимпиаданың бірінші кезеңінің қорытындысы туралы хаттама; 
          - Республикалық пәндік олимпиаданың ІІ кезеңіне қатысу үшін өтініш (Қосымша 1)  (әрбір қатысушыға толтырылады). 
Республикалық студенттердің пәндік олимпиадаға қатысу үшін өтініштер 2022 жылдың 10 сәуіріне дейін қабылданады, арнайы бланктің электрондық нұсқасын (әрбір қатысушы үшін) толтырып, мына мекен-жайға жіберу керек: Нұр-Сұлтан қ., Жұбанов көшесі 7, немесе isit_kazuefit@mail.ru электрондық поштасына.
Қосымша ақпаратты төмендегі мекен-жайдан алуға болады: Казахстан Республикасы, 010010, Нұр-Сұлтан қ., Жұбанов көшесі 7, Қазақ экономика, қаржы және халықаралық сауда университеті, Қолданбалы ғылымдар факультеті, 428 офис, «Ақпараттық жүйелер және технологиялар» кафедрасы.
Анықтама телефондары: 8(7172) 27-85-77, ішкі нөмері 193, ұялы телефон:
8 (701) 559-42-84 – Алимагамбетова Айнагуль Зейнетуллаевна, «Ақпараттық жүйелер және технологиялар» кафедрасының аға оқытушысы. 
8 (701) 453-86-89 – Азиева Гульмира Тагибергеновна, «Ақпараттық жүйелер және технологиялар» кафедрасының аға оқытушысы. 

Олимпиадаға қатысуға байланысты шығындар (келу, кету, тамақтану, қонақжайдан орын) жіберуші жақ есебінен. Команда мүшелерінде жеке куәлік, студенттік билет және жол жүру куәлігі болуы қажет.

Ұйымдастыру комитетінің мекен-жайы: 
Қазақстан республикасы, 010010, Нұр-Сұлтан қ., Жұбанов көшесі 7, Қазақ экономика, қаржы және халықаралық сауда университеті, Қолданбалы ғылымдар факультеті, 4 қабат 428 офис, Ақпараттық жүйелер және технологиялар кафедрасы.
Келу маршруттары: Евгений Брусиловский аялдамасы – 19, 20, 24, 33 автобустар қатынасы. 

Сіздің қызығушылығыңызға рахмет айта отырып қатысады деп үміттенеміз!



Қосымша 1

Қазақ экономика, қаржы және халықаралық сауда университетінде 6B06101 - «Ақпараттық жүйелер»  білім беру бағдарламасының студенттері арасындағы Республикалық пәндік олимпиаданың ІІ кезеңіне қатысу 

ӨТІНІШ

	ЖОО (толық атауы)
	

	Қатысушының толық аты-жөні және туған жылы
	

	Факультет, мамандық, курс, қатысушының оқу тілі
	

	Қатысушының байланыс телефоны  (телефон, e-mail)
	

	ЖОО-нан команда жетекшісінің аты-жөні (толық), лауазымы, ғылыми дәрежесі, ғылыми атағы
	

	Команда жетекшісінің байланыс мағлұматтары (телефон, e-mail)
	

	Келу, күні
	

	Кету, күні
	




ЖОО басшысының қолы, мөр

